stanford-oval/wikipedia huggingface dataset:
מוסקבה
ספורט > כדורגל

קבוצת הכדורגל ספרטק מוסקבה זכתה 12 פעמים באליפות ברית המועצות, ומובילה באליפויות רוסיה. כמו כן פועלת בעיר צסק"א מוסקבה אשר זכתה באליפות ברית המועצות 7 פעמים, בגביע ברית המועצות 5 פעמים ובגביע אופ"א.
להלן רשימה של מועדוני הכדורגל הבולטים והמגרש הביתי שלהם:
| מועדון | ליגה | אצטדיון |
| --- | --- | --- |
| ספרטק מוסקבה | ליגת העל הרוסית | לוקאויל ארנה |
| צסק"א מוסקבה | ליגת העל הרוסית | VEB ארנה |
| לוקומוטיב מוסקבה | ליגת העל הרוסית | RZD ארנה |
| דינמו מוסקבה | ליגת העל הרוסית | VTB ארנה |
| טורפדו מוסקבה | הליגה הראשונה | לוז'ניקי |
| רודינה מוסקבה | הליגה הראשונה | VTB ארנה |
ספורט > כדורסל

בעיר פועל מועדון הכדורסל צסק"א מוסקבה – אחת הקבוצות המובילות והמצליחות באירופה בכל הזמנים, עם 8 זכיות ביורוליג, וכן מועדון דינמו מוסקבה שזכה בגביע יול"ב.
ספורט > הוקי קרח

בעיר פועלות קבוצות הוקי קרח רבות ובהן צסק"א מוסקבה, HC דינמו מוסקבה, קריליה סובטוב מוסקבה וHC ספרטק מוסקבה.
ספורט > ענפים נוספים

בתחום הכדוריד פועלת בעיר הקבוצה צסק"א מוסקבה. העיר מארחת מדי שנה את גביע הקרמלין בטניס.
בריאות

במוסקבה ישנם 1,857 מוסדות רפואיים ומרפאות חוץ. מתוכם פועלים בעיר למעלה מ-250 בתי חולים קליניים ורפואת חירום. כמו כן בעיר פועלות 64 מרפאות שיניים, 19 בתי חולים ליולדות, כ-20 בתי יתומים. יש רשת של יותר מ-1,700 מרפאות חוץ במוסקבה, כולל 256 לילדים.
בתי חולים קליניים מובילים במוסקבה הם: בית החולים הצבאי הראשי על שם בורדנקו, בית החולים הקליני המרכזי, בית החולים הקליני על שם בוטקין, בית החולים הקליני העירוני מס' 1 על שם פירוגוב, בית החולים העירוני לילדים טושינו.
מכון המחקר העירוני ע"ש סקליפוסובסקי הוא המרכז הרפואי המוביל במוסקבה לרפואת חירום, המרכז הלאומי למחקר רפואי לאונקולוגיה ע"ש בלוחין היא המרפאה האונקולוגית הגדולה ביותר ברוסיה ובאירופה, מרכז המחקר הרפואי הלאומי לקרדיולוגיה הוא אחד המוסדות הרפואיים המתקדמים והוותיקים ביותר ברוסיה
לאבחון, טיפול ומניעה של מחלות לב וכלי דם, המרכז הלאומי למחקר רפואי לניתוחי לב וכלי דם ע"ש בקולב הוא המוסד המוביל במדינה בבעיית ניתוחי לב וכלי דם, והמרכז הלאומי למחקר רפואי למיילדות, גינקולוגיה ופרינטולוגיה ע"ש קולקוב הוא המוסד המוביל ברוסיה העוסק בנושאי מיילדות, גינקולוגיה ופרינטולוגיה.
על פי נתונים רשמיים, תוחלת החיים הממוצעת בשנת 2015 הייתה 76.8 שנים. בשנת 2016, הנתון גדל ל-77 שנים, ההנחה היא כי בשנת 2020 היא תהיה 78.7 שנים
תקשורת

מוסקבה היא ביתם של כמעט כל רשתות הטלוויזיה הארציות של רוסיה, תחנות הרדיו, העיתונים והמגזינים.
שידורי הטלוויזיה הרגילים בעיר החלו בשנת 1939. העיר משדרת 24 ערוצי טלוויזיה – פדרליים ומספר אזוריים. כל הערוצים הפדרליים, למעט ערוץ 5, משודרים ממוסקבה.
תיירות

לתיירות במוסקבה תפקיד משמעותי בכלכלת מוסקבה. עסקי התיירות הקשורים בקבלת אורחים מרוסיה וממדינות זרות, כמו גם הפעילות הכלכלית הקשורה במגזר השירותים, הם ענף חשוב בכלכלת העיר, והוא קשור גם קשר הדוק למגזר התיירות של כלכלת מחוז מוסקבה, שבשטחו נמצאים שדות תעופה ואטרקציות רבות של טבעת הזהב של רוסיה.
העיר היא אובייקט חשוב של תיירות פנים ובינלאומית, העולה על האוכלוסייה הקבועה של העיר. התעניינות במראות של מוסקבה ניכרת גם על ידי תושבי העיר, שחלק ניכר מהם מעורב במישרין או בעקיפין בתעשיית התיירות שלה: בשנת 2009, מדד המכפיל של מגזר התיירות במוסקבה הסתכם פי 5.39, כלומר כל רובל של הוצאות תיירות יצר 5.39 רובל במגזרים אחרים של כלכלת העיר. תעשיית התיירות במוסקבה מבטיחה את הפיתוח של 53 מגזרים אחרים בכלכלה. והתרומה הכוללת של התיירות לתוצר אזורי גולמי של מוסקבה ב-2019 הסתכמה ב-5.4 מיליארד דולר.
תיירות > מלונות בולטים

מלון אוקראינה – גורד שחקים בסגנון סטליניסטי שידועה כאחד משבע האחיות של מוסקבה, המלון הגבוה באירופה.
מלון ארבע העונות – הממוקם בכיכר מנז', הכי קרוב לכיכר האדומה.
מלון נשיונל – מלון יוקרה היסטורי במרכז מוסקבה.
מלון ריץ קרלטון – ממוקם ברחוב טברסקאיה, והוא אחד מבתי המלון היקרים ביותר בעולם.
מלון מטרופול – מלון יוקרה היסטורי והבניין הציבורי הגדול ביותר של עידן האדריכלות המודרנית שמוכר כאחד המונומנטים ההיסטוריים והאדריכליים המשמעותיים ביותר של מוסקבה בסגנון זה.
מלון בלצ'וג קמפינסקי – מלון יוקרתי הממוקם במרכז היסטורי של מוסקבה, מול הקרמלין, הכיכר האדומה, וכנסיית וסילי הקדוש.
מלון לוטה – מלון חמישה כוכבים יוקרתי שנפתח ב-2010.
מלון קוסמוס – הכי גדול במוסקבה.
מלון לנינגרדסקאיה – אחד משבעת גורדי השחקים הסטליניסטיים.
מלון פקין – הבניין מוכר כאנדרטה היסטורית לאדריכלות הקלסיציזם הסטליניסטי.
אקלים

| אקלים במוסקבה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במוסקבה> ינואר.-4.-9.1.52 | אקלים במוסקבה> פברואר.-3.7.-9.8.41 | אקלים במוסקבה> מרץ.2.6.-4.4.35 | אקלים במוסקבה> אפריל.11.3.2.2.37 | אקלים במוסקבה> מאי.18.6.7.7.49 | אקלים במוסקבה> יוני.22.12.1.80 | אקלים במוסקבה> יולי.24.3.14.4.85 | אקלים במוסקבה> אוגוסט.21.9.12.5.82 | אקלים במוסקבה> ספטמבר.15.7.7.4.68 | אקלים במוסקבה> אוקטובר.8.7.2.7.71 | אקלים במוסקבה> נובמבר.0.9.-3.3.55 | אקלים במוסקבה> דצמבר.-3.-7.6.52 | אקלים במוסקבה> שנה.9.6.2.1.707 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
ערים תאומות

נכון לפברואר 2017 יש למוסקבה 72 ערים תאומות:
אזרבייג'ן אגחבדי, אזרבייג'ן
אוקראינה אוז'הורוד, אוקראינה
מונגוליה אולן בטור, מונגוליה
גרמניה אינגולשטאדט, גרמניה
אלג'יריה אלג'יר, אלג'יריה
קזחסטן אלמטי, קזחסטן
מקסיקו אנסנדה, מקסיקו
טורקיה אנקרה, טורקיה
קזחסטן אסטנה, קזחסטן
בוסניה והרצגובינה באניה לוקה, בוסניה והרצגובינה
אזרבייג'ן באקו, אזרבייג'ן
ארגנטינה בואנוס איירס, ארגנטינה
רומניה בוקרשט, רומניה
הרפובליקה העממית של סין בייג'ינג, הרפובליקה העממית של סין
לבנון ביירות, לבנון
תאילנד בנגקוק, תאילנד
סלובקיה ברטיסלאבה, סלובקיה
גרמניה ברלין, גרמניה
בלארוס ברסט, בלארוס
אזרבייג'ן גנג'ה, אזרבייג'ן
אינדונזיה ג'קרטה, אינדונזיה
איחוד האמירויות הערביות דובאי, איחוד האמירויות הערביות
אוקראינה דונצק, אוקראינה
גרמניה דיסלדורף, גרמניה
וייטנאם האנוי, וייטנאם
וייטנאם הו צ'י מין סיטי, וייטנאם
קובה הוואנה, קובה
פינלנד הלסינקי, פינלנד
צרפת ואלנסיין, צרפת
ליטא וילנה, ליטא
פולין ורשה, פולין
קרואטיה זאגרב, קרואטיה
אוקראינה חרקוב, אוקראינה
אסטוניה טאלין, אסטוניה
איראן טהראן, איראן
יפן טוקיו, יפן
אלבניה טירנה, אלבניה
לטביה ילגבה, לטביה
ארמניה ירוואן, ארמניה
בוליביה לה פאס, בוליביה
הממלכה המאוחדת לונדון, הממלכה המאוחדת
סלובניה ליובליאנה, סלובניה
צרפת לימוז', צרפת
ספרד מדריד, ספרד
הודו מומבאי, הודו
הפיליפינים מנילה, הפיליפינים
הודו ניו דלהי, הודו
קפריסין ניקוסיה, קפריסין
רוסיה נריין-מאר, רוסיה
ברזיל סאו פאולו, ברזיל
בולגריה סופיה, בולגריה
קוריאה הדרומית סיאול, קוריאה הדרומית
קרואטיה סלבונסקי ברוד, קרואטיה
צ'ילה סנטיאגו דה צ'ילה, צ'ילה
ירדן עמאן, ירדן
בולגריה פאזארדז'יק, בולגריה
מונטנגרו פודגוריצה, מונטנגרו
קוריאה הצפונית פיונגיאנג, קוריאה הצפונית
צ'כיה פראג, צ'כיה
מצרים קהיר, מצרים
רוסיה קולומנה, רוסיה
פרו קוסקו, פרו
פולין קרקוב, פולין
איראן ראשת, איראן
רוסיה רוסטוב על הדון, רוסיה
לטביה ריגה, לטביה
מקסיקו ריינוסה, מקסיקו
איסלנד רייקיאוויק, איסלנד
הרשות הפלסטינית רמאללה, הרשות הפלסטינית
ארצות הברית שיקגו, ארצות הברית
תוניסיה תוניס, תוניסיה
ישראל תל אביב-יפו, ישראל
ראו גם

שעון מוסקבה
מטרופולין מוסקבה
MIFF הפסטיבל הבינלאומי לסרטים של מוסקבה
אזרח כבוד של מוסקבה
כלבי הרחוב של מוסקבה
יקטרינה וילקובה

| --- | --- |

 לידה:  11 ביולי 1984 (בת 40) ניז'ני נובגורוד, ברה"מ 
 שם לידה:  Екатери́на Никола́евна Вилко́ва 
 מדינה:  רוסיה 
 תקופת הפעילות:  מ-2005 
 מקום לימודים:  בית ספר התיאטרון האמנותי של מוסקבה (2006)  Nizhogordskoe teatrlnoye yschlishe Evatigneev 
 בן או בת זוג:  איליה ליובימוב (1 במאי 2011–?) 
 פרופיל ב-IMDb
 
יקטרינה ניקולאייבנה וילקובה (ברוסית: Екатери́на Никола́евна Вилко́ва; נולדה ב-11 ביולי 1984) היא שחקנית קולנוע, טלוויזיה ותיאטרון רוסייה, הידועה בזכות תפקידיה בסרטים "ברק שחור" (2009), "המגונדרים" (2008), "הפירמידה" (2011) וכן, בסדרה "שלושת המוסקטרים" (2013).
ביוגרפיה

יקטרינה וילקובה נולדה בגורקי, רוסיה הסובייטת, ברית המועצות (כיום ניז'ני נובגורוד). בשנת 2003 יקטרינה סיימה לימודיה בבית הספר לתיאטרון של ניז'ני נובגורוד. בשנת 2006 סיימה את לימודיה בבית הספר לאומנויות הבמה במוסקבה.
היא שיחקה בתיאטרון בהצגה "לא חלק מאהבתו" בבימויו של אלכסנדר וולודין. הייתה מועמד לתואר שני בספורט בתחום התעמלות קצבית. היא גילמה תפקיד בסרט היא, קטיה קוזלובה בבימויו של ויקטור ריז'אקוב.
בשנים 2010–2011 היא השתתפה בתוכנית הטלוויזיה "קרח ואש" ששודרה בערוץ הראשון של הטלוויזיה הרוסית. בשנת 2010 היא כיכבה בקליפ לשיר "You Know" של אלכסנדר לומינסקי, ובשנת 2012 היא גם כיכבה בסרטון לשיר "Love" של דן בלן.
ביוגרפיה > חיים אישיים

ב-1 במאי 2011 נישאה לאיליה ליובימוב, שחקן רוסי. ב-11 בפברואר 2012 היא ילדה בת בשם פאבלה. ב-6 באפריל 2014, היא ילדה בן בשם פיוטר.
הערות שוליים

↑  "School of Theater and Art of Moscow: 2000". אורכב מ-המקור ב-5 באפריל 2013. נבדק ב-27 במאי 2012. {{cite web}}:  (עזרה)
↑  МХТ им. Чехова: С любимыми не расставайтесь
↑  Екатерина Вилкова — Максим Шабалин // Ice and Fire Project
↑  Pictures from the Wedding //woman.ru
↑  "Actress Ekaterina Vilkova gave birth to a Daughter" (ברוסית). WDay.ru. 17 בפברואר 2012. נבדק ב-17 בפברואר 2012. {{cite web}}:  (עזרה)
↑  ЕКАТЕРИНА ВИЛКОВА ВЫБИРАЛА ИМЯ ДЛЯ СЫНА ПО СВЯТЦАМ [EKATERINA VILKOVA CHOSE A NAME FOR HER SON ACCORDING TO THE HOLIES] (ברוסית). Television Service of News (TSN). 14 באפריל 2014. נבדק ב-28 באוגוסט 2018. {{cite web}}:  (עזרה)
↑  Черное море
| --- | --- |
בקרת זהויות :  BNE: XX5091594  BnF: cb16260123h (data)  ISNI: 0000 0001 2035 6862  LCCN: no2010014808  SUDOC: 161495656  VIAF: 163274078   WorldCat (עם VIAF): 163274078
משחק רשת מרובה משתתפים

המשחק Daimonin הוא משחק רשת מרובה משתתפים
משחק רשת מרובה משתתפים (באנגלית: Massively multiplayer online game, נקרא בקיצור MMO או MMOG) הוא משחק וידאו אשר בו מסוגלים לשחק בו-זמנית שחקנים רבים במיוחד. מרבית המשחקים מסוג זה פועלים רק במחשבים המחוברים לאינטרנט, אף על פי שישנם גם משחקים שונים מסוג זה הפועלים ברשתות מחשבים מקומיות. במרבית המשחקים מסוג זה בדרך כלל יש רק עולם אחד שבו כל השחקנים לוקחים חלק. משחקים אלו מיוצרים עבור כל פלטפורמות המשחק הפופולריות - המחשב האישי, קונסולות משחקי הווידאו, או הטלפונים החכמים.
משחקי MMO מאפשרים לשחקנים להתחרות זה בזה, או לקחת חלק בשיתוף פעולה שמתקיים בקנה מידה גדול, ולעיתים אף לקיים אינטראקציה תוך כדי המשחק עם אנשים שונים מרחבי העולם. לדוגמה המשחק Among Us שמאפשר לשחקנים להתחרות זה בזה וזה עם זה.
כמו כל עולמות ה־MMO אשר שחקני המשחק משחקים עליהם הם פועלים על סרברים (Servers) אשר כל שחקן מתחבר אליהם (הסרברים פועלים כול הזמן בשביל שהשחקנים יכלו לשחק כול הזמן)
תת-סוגות של משחקי רשת מרובי משתתפים

MMORPG - במשחקים שבתת-סוגה זו השחקן בדרך כלל בוחר בדמות בעלת כוחות על-טבעיים. במשחקים אלו לרוב יש מספר סוגים של דמויות שחקנים, כגון ערפדים, אנשי זאב, או קוסמים. דוגמאות למשחקים בולטים מסוג זה: וורלד אוף וורקראפט, ראגנארוק, Final Fantasy XIV, ורונסקייפ.
MMOFPS (אנ') - במשחקים שבתת-סוגה זו השחקן בדרך כלל בוחר בדמות חייל או שכיר חרב, ומסוגל להשתמש בכלי נשק רבים, כגון רובים ופצצות, נגד יתר השחקנים האחרים. דוגמאות למשחקים בולטים מסוג זה: Battlefield Play4Free, PlanetSide 2 (אנ'), World War II Online (אנ'), ו-Firefall (אנ').
MMOSG - במשחקים שבתת-סוגה זו השחקן ממוקד בקיום אינטראקציה עם משתמשים אחרים. אינטראקציות אלו כוללות סיורים בסביבות וירטואליות, תקשורת באמצעות טקסט או קול, וכדומה. דוגמאות למשחקים בולטים מסוג זה: Second Life, וקלאב פינגווין.
MMOBG - משחקים אלו אינם דורשים התקנה כלשהי - ניתן לשחקן בהם באופן מיידי דרך דפדפן האינטרנט. דוגמאות למשחקים בולטים מסוג זה: טנקי אונליין, שבטי מלחמה, האטריק, ו־OGame (אנ').
עמי-צדוקה

| --- | --- |
 לידה:  המאה ה־17 לפנה״ס בבל, בבל 
 פטירה:  המאה ה־17 לפנה״ס בבל, בבל 
 מדינה:  בבל 
 
עַמִּי-צַדוּקָה (או עַמִּיצַדוּקָה, עַמִּי-זדוּגָה) היה מלך מהשושלת הבבלית הראשונה שמוצאה היה אמורי (בערך 1646–1626 לפנה"ס על פי הכרונולוגיה התיכונה, ובערך 1582–1562 לפנה"ס על פי הכרונולוגיה הנמוכה). כמה משמות-השנים עבור עשרים ואחת שנותיו שרדו, ביניהם עבור השבע עשרה הראשונות. השמות מצביעים על כך שהשנים האלו היו שנים שלוות בממלכה בשיפוץ והרחבת המקדשים, ומפעלי בנייה נוספים כמו בניית חומה על שפת הפרת בשנת מלכותו האחד-עשר.
מתקופתו נשתמרה סדרה של תצפיות אסטרונומיות של כוכב נוגה, ועל פיה נקבעו האפשרויות השונות לתארוך הכרונולוגיה של המזרח הקרוב העתיק.
בנו שמשו-דיתנה היה המלך האחרון בשושלת הראשונה של בבל.
ראו גם

מלכי בבל
לוחות נוגה של עמי-צדוקה (אנ')
הערות שוליים

↑  Year-names for Ammi-Sadduqa
↑  Mesopotamian Chronology - Livius, www.livius.org
| 0 | 1 | 2 |
| --- | --- | --- |
| הקודם: עמי-דיתנה  1683–1647 לפנה"ס | מלך ממלכי בבל   1646–1626 לפנה"ס, על פי הכרונולוגיה התיכונה | הבא: שַמְשוּ-דיתַנַה 1625–1595 לפנה"ס |
| --- | --- |
בקרת זהויות :  NLI: 987007257743905171  GND: 1174783354  VIAF: 3437154688484848380007   WorldCat (עם VIAF): 3437154688484848380007
גלימה

ערך זה עוסק בפריט לבוש. אם התכוונתם לפירושים אחרים, ראו .
תלבושת גבר הכוללת גלימה, איור בפִּרסום אופנה 1823
"רבקה ליד הבאר", עטויה גלימה, בציור של קאמי קורו מ-1838–1839; אוסף מוזיאון נורטון סימון
גלימה או אדרת היא בגד עליון רחב, חלוק, הנלבש מעל הביגוד הרגיל ומכסה באופן רופף את פלג הגוף העליון. לגלימה אין שרוולים ולעיתים יש בה חרכים המאפשרים להוציא את היד לצורך כלשהו.
על פי רוב הגלימה מעוגנת לגוף סביב הצוואר או הכתפיים. אורכה עשוי להשתנות, החל מגלימות באורך הגב וכלה בגלימות המשתרכות על גבי הקרקע ודורשות נשיאתן על ידי משרתים ייעודיים. לעיתים כוללת הגלימה גם ברדס לכיסוי ראש הלובש. גלימה עשויה לשמש להגנה מפני רוח וקור, אולם בתקופה המודרנית נפוץ יותר השימוש בגלימה כסמל סטטוס. מלכים התהדרו בגלימות, אנשי הכמורה הגבוהה ונזירים בדתות שונות לובשים גלימות שבצורתן או צבען מסמנות לאיזו דת או מסדר הם משתייכים.
גלימות נלבשות גם כאביזר אופנה, כחלק ממדים או מתחפושת. בתרבות הפופולרית גלימה היא מאפיין לבוש בולט של גיבורי-על רבים, כגון סופרמן ובאטמן. בספרות אנו מכירים את שלושת המוסקטרים כלובשי גלימות קצרות.
גלימה קצרה נקראת שכמיה, ובלועזית cape.
גלימות דוגמת פונצ'ו, צעיף גדול ושכמיה, הן תחליף למעיל. הם קלים לנשיאה, קלים ללבישה מעל הבגדים האחרים ואפילו מעל תיק שהאדם נושא.
גלימה בספרות ובאמנות

בספר מלכים אליהו הנביא מכה עם אדרתו על הירדן, לשם חצייתו. לאחר מכן אלישע תלמידו לוקח את האדרת של אליהו (שנפלה כאשר עלה השמימה) וחוצה אף הוא בעזרתה את הירדן.
'כיפה אדומה' בסיפור המקורי של 'האחים גרים' לבשה גלימה אדומה עם ברדס.
ניקולאי גוגול כתב מחזה בשם 'האדרת'. המחזה תורגם מרוסית לעברית על ידי אברהם שלונסקי.
סדרת טלוויזיה אמריקאית בשם 'גלימה ופגיון' הופקה ב־2018.
בסדרת הספרים "הארי פוטר" לבוש הקוסמים הוא גלימה.
שימוש חוזר בגלימות

במוזיאון חיפה הוצגה בשנת 2002 פרוכת שלטענת המשפחה שהביאה אותה, הייתה עשויה מגלימתו של נפוליאון, על פי הסיפור הגלימה ניתנה לאבי המשפחה, הנגיד יוסף לוריא ב־1812 בזמן נסיגת הצבא הצרפתי, בתמורה לעזרתו של הנגיד לנפוליאון.
כמה נזירים בודהיסטים לבשו גלימות העשויות מבקבוקי פלסטיק ממוחזרים מתוך מניעים הקשורים לאמונתם האקולוגית.
קוד לבוש > באקדמיה

אנשי אקדמיה עוטים גלימות כחלק מלבוש אקדמי בטקסים רשמיים. ישנן ארצות, למשל בארצות הברית, שבהן גם בוגרי תיכון עוטים גלימות שחורות בטקס הגמר שלהם, כמו סטודנטים בטקסי הגמר שלהם, לכל גלימה מוסיפים סרטי כובעים המציינים מה סיים הבוגר.
קוד לבוש > במערכת המשפט

בבתי משפט ברחבי העולם נהוגה לבישת גלימות, לעיתים בצבעים שונים. בישראל נדרשים שופטים ועורכי דין המופיעים בפני בית המשפט השלום, המחוזי והעליון לעטות גלימות בצבע שחור.
קוד לבוש > עניבה לבנה

לקוד הלבוש עניבה לבנה מלוות לפעמים בגלימה שחורה שנלבשה באירופה במאה ה-19, אחד הלובשים המפורסמים של עניבה לבנה עם שכמיה הוא דרקולה בסרט מ-1931. שנוהג להרים את צווארון הגלימה שלו בשביל אווירת המסתורין.
ראו גם

טוניקה
פונצ'ו
מיחזור משביח לבגדים
מעיל
תחפושת
ברדס
הערות שוליים

↑  אברהם אבן-שושן, ג, המלון החדש, כרך א-ד, 1980, ירושלים: קרית ספר, 1980, עמ' 345, מסת"ב 965-17-0107-2. (בעברית)
↑  Antonia Blumberg, [https://www.huffpost.com/entry/why-these-six-religious-groups-wear-what-they-wear_n_55ce7bcae4b055a6dab07ad0 Why These 6 Religious Groups Wear What They Wear
It’s more than a piece of cloth.], HUFFPOST, ‏18/8/2015 (באנגלית)
↑  נועה, סופרמן: הסיפור מאחורי הגלימה, באתר noalp, ‏8/10/2008
↑  Leanne Guenther, Little Red Riding Hood, DLTK Growing Together (באנגלית)
↑  האדרת, באתר פרויקט בן - יהודה
↑  ליאור פרי, גילגולה של פרוכת קודש מגלימתו של נפוליאון, באתר ynet, 5 בינואר 2003
↑  BD DIPEN, Thai Buddhist Monks Wearing Robes Made from Recycled Plastic Bottles, Global Budhist Door, ‏7/12/2019 (באנגלית)
↑  Jackie Burrell, Graduation Hoods and Robes: Color Meanings, The SPRUCE, ‏28/10/2019 (באנגלית)
↑  About the Judiciay, COURTS AND TRIBUNALS JUDICIARY (באנגלית)
↑  יובל יועז, ‏אושר: עו"ד מחוייבים ללבוש גלימה גם בבימ"ש השלום, באתר גלובס, 7 ביולי 2012
↑  Looking Good Doing Bad: Best-Dressed Movie & TV Villains | Gentleman's Gazette, ‏2022-07-07 (באנגלית אמריקאית)
כיפה אדומה בציורה של ג'סי וילקוקס סמית, 1911
דרקולה לובש עניבה לבנה, עם צווארון הגלימה שלו מורם.
לאקוניה

ערך זה עוסק בחבל ארץ ביוון. אם התכוונתם למשמעות אחרת, ראו .
.
| --- | --- |
חורבות תיאטרון של ספרטה העתיקה, שליטת לאקוניה ההיסטורית. ברקע ספרטה המודרנית, בירת היחידה האזורית, ומאחוריה הרי טייגטוס החולשים על מערב לאקוניה.
חורבות תיאטרון של ספרטה העתיקה, שליטת לאקוניה ההיסטורית. ברקע ספרטה המודרנית, בירת היחידה האזורית, ומאחוריה הרי טייגטוס החולשים על מערב לאקוניה.
 מדינה:  יוון יוון
 מחוז:  מחוז פלופונסוס
 חבל ארץ:  פלופונסוס
 רשויות מוניציפליות ביחידה האזורית:  1. ספרטה 2. מזרח מאני 3. אלפוניסוס 4. אורוטס 5. מונמבסיה
 בירת היחידה האזורית:  ספרטה
 על שם:  Laconia 
 שטח:  3,636 קמ"ר
 אוכלוסייה:  ‏
  ‑ צפיפות:  25 נפש לקמ"ר (2011)
 קואורדינטות:  37°00′N 22°30′E﻿ / ﻿37°N 22.5°E﻿ / 37; 22.5 
 http://www.lakonia.gr
  מפת מיקום  מפה מפורטת   מיקומה של לאקוניה (מסומנת באדום) ביוון    החלוקה המנהלית של לאקוניה לרשויות מוניציפליות.    מפה פיזית של דרום הפלופונסוס ולאקוניה. tabBackground:;tabBorder:#aaa;defaultTab:0;
 
לאקוניה (ביוונית: Λακωνία), או לאקדיימוניה, היא יחידה אזורית וחבל ארץ היסטורי של יוון. לאקוניה המודרנית שייכת מנהלתית למחוז פלופונסוס, וממוקמת בדרום מזרח הפלופונסוס שבדרום יוון, בין ים מירטון במערב, מפרץ לאקוניה והים התיכון בדרום, מסיניאה ומפרץ מסיניאה במערב, וארקאדיה בצפון.
בתקופת יוון העתיקה, לאקוניה נשלטה על ידי הפוליס ספרטה. ספרטה הייתה הכוח הראשון במעלתו בפלופונסוס, עמדה בראש הליגה הפלופונסית, נאבקה עם אתונה העתיקה על ההגמוניה ביוון כולה, והגיעה לשיא תהילתה כאשר עמדה בראש הכוחות היווניים שהדפו את הפרסים, כשאלו ניסו לכבוש את יוון בשנת 480 לפנה"ס.
שטחה של לאקוניה המודרנית עומד על 3,636 קמ"ר, ואוכלוסייתה מונה, נכון ל-2011, 89,138 נפשות, כאשר יותר משליש האוכלוסייה מתגוררת בתחומי הרשות המונציפאלית של ספרטה המודרנית, העיר הגדולה בלאקוניה, ובירתה המנהלתית.
המושגים "דיבור לאקוני", "משפט לאקוני" או "שפה לאקונית", שואבים את שמם מחבל הארץ העתיק.
גאוגרפיה

גבולותיה הטבעיים וההיסטוריים של לאקוניה הם הרי טייגטוס במערבה, הרי ארקאדיה בצפון, הרי הפרנוסוס במזרחה, ומפרץ לאדוניה בדרום. לאקוניה מכילה בשטחה את חצי האי מליאס במזרחה, עמק נהר אֶוּרוֹטַס, העובר במרכזה, וחלק גדול מחצי האי מאני במערבה.
חצי האי מליאס מפריד בין מפרץ לאקוניה במערב לים האגאי במזרח. הים סביב כף מליאס, בקצה חצי האי, ידוע בבוגדנותו והשיט בו מסוכן וקשה בשל מזג האוויר ההפכפך והסערות העזות והתכופות המאפיינים אותו. על הכף ניצב אחד מן המגדלורים הגדולים ביותר בים התיכון, שכיום אינו פועל יותר. ממערב לחצי האי שוכן האי אלפוניסוס (Ελαφόνησος), השייך גם הוא ליחידה האזורית המודרנית של לאקוניה, והמפורסם בחופיו החוליים והארוכים.
נהר אורוטס, העובר במרכז לאקוניה, הוא הנהר הארוך ביותר בלאקוניה ועמקו הוא האזור הכי פורה והכי מאוכלס בה. עמק האורוטס מכיל מטעי פירות הדר, מטעי זיתים, ואזורי מרעה, והוא ידוע בתעשיית התפוזים הגדולה בו - הגדולה ביותר בכל הפלופונסוס, וכנראה גם ביוון כולה.
חצי האי מאני הוא אזור הררי ומיושב בדלילות, הפריד בין המפרץ המסיני במערב לבין המפרץ הלקוני במזרח. קצו של חצי האי, כף מטפן, הוא הנקודה הדרומית ביותר של יוון היבשתית.
ההר פרופיטיס אליאס (2,407 מטר) בהרי טייגטוס הוא ההר הגבוה ביותר בפלופונסוס. הוא נמצא ממערב לספרטה ועמק אורוטס, ודרכו עוברת הדרך היחידה שמקשרת בין לאקוניה ומסינה.
היסטוריה

על פי המיתולוגיה חבל הארץ נקרא על שם לאקיידמון, מייסדה האגדי של ספרטה.
לאקוניה נשלטה על ידי התרבות המינואית עד בערך למחצית האלף השני לפנה"ס. כאשר החלו להתפתח בה מרכזים איכאים של התרבות המיקנית, שהבולט בהם היה העיר המיקנית לאקדיימון.
הפלישה הדורית בסוף האלף השני לפנה"ס לפלופונסוס הובילה להתמוטטותה של התרבות המיקנית גם בלאקוניה. ראשית ההתנחלות הדורית החלה בצפון האורוטס, והתקדמה דרומה עד לאימקלאי. 5 יישובים דורים התאחדו במאה ה-8 לפנה"ס לעיר ספרטה, שהפכה במהרה לכוח המרכזי והיחידי בלאקוניה.
ההיסטוריה של לאקוניה עד לתקופה הרומית ובמהלכה מקבילה להיסטוריה של ספרטה. תחת שלטון האימפריה הרומית, ולאחר מכן תחת האימפריה הביזנטית איבדה בהדרגה ספרטה את שליטתה על לאקוניה, ושטחה צומצם לעמק האורוטס בלבד. שאר לאקוניה הייתה נתונה לשליטת הנציבים הרומים והביזנטיים של פרובינקיית אכיאה.
מ-1205 לספירה הנוצרית, הייתה לאקוניה, כמו רוב הפלופונסוס, תחת השלטון הפרנקי של נסיכות אכאיה, ואף הוקמה בשטחה העיר מיסטרס, על ידי הנסיך גיום השני וילאהרדואין, שייעד אותה לבירת ממלכתו. ב-1430 הייתה לאקוניה, יחד עם שאר הפלופונס, תחת שליטתה של האימפריה הביזנטית המחודשת, אולם רק לתקופה של 20 שנה, שאחריה עברה לאקוניה ב-1460 לידי האימפריה העות'מאנית.
תושביה היוונים של לאקוניה לקחו חלק פעיל במרד היווני נגד הטורקים ומ-1830 הייתה לאקוניה חלק ממדינת יוון המודרנית. ב-1834 הכריז המלך היווני אוטו על כוונתו לבנות ליד ספרטה העתיקה, בירת לאקוניה, עיר חדשה בשם ספרטה, שכיום מהווה את בירתה של לאקוניה.
ראו גם

היסטוריה של ספרטה
אוניברסיטת קווינסלנד

| --- | --- |

 אוניברסיטה ציבורית
 מוטו:  "באמצעות ידע ועבודה קשה"
 תקופת הפעילות:  1909–הווה (כ־115 שנים)
 קמפוס:  בינלאומי, עירוני ואזורי
 בעלי תפקידים
 נשיא:  פיטר ורגזה
 סגן נשיא:  דבורה טרי
 צוות:  4,354 (2022)
 סגל:  3,057 (2022)
 סטודנטים
 כלל הסטודנטים:  42,680 (2023)
 סטודנטים לתואר ראשון:  27,494 (2023)
 סטודנטים לתואר שני:  11,419 (2023)
 סטודנטים לתואר שלישי:  3,360 (2023)
 שונות
 הון עצמי:  342.7 מיליון דולר אוסטרלי (2022)
 מיקום
 מיקום:  בריזבן, קווינסלנד, אוסטרליה
 מדינה:  אוסטרליה אוסטרליה
 קואורדינטות:  27°29′50″S 153°00′47″E﻿ / ﻿27.497222222222°S 153.01305555556°E﻿ / -27.497222222222; 153.01305555556
 UQ
 he
 
אוניברסיטת קווינסלנד (באנגלית: The University of Queensland; בראשי תיבות: UQ) היא אוניברסיטת מחקר ציבורית אוסטרלית הנחשבת בין שלוש האוניברסיטאות המובילות באוסטרליה בתחום המחקר.
אוניברסיטת הוראה ומחקר זו היא הראשונה שנוסדה במדינת קווינסלנד והחמישית באוסטרליה. היא הוקמה בשנת 1909 ביום השנה ה-50 להיפרדותה של הקולוניה קווינסלנד מהקולוניה ניו סאות' ויילס.
אוניברסיטת קווינסלנד אוסטרליה ממוקמת בבריזבן שבאוסטרליה ובסביבתה. באוניברסיטה שלושה קמפוסים עיקריים: קמפוס סנט לוסיה (אנ'), בו לומדים רובם הגדול של הסטודנטים, קמפוס גאטון (אנ'), מרכז האוניברסיטה לחקלאות ומדעי הווטרינריה, וקמפוס הרסטון (אנ'), המאכלס את מתקני הבריאות הקליניים של בית הספר. אתרים אחרים באוניברסיטת קווינסלנד - כולל תחנות מחקר ימיות (אנ'), בתי חולים להוראה ומכרה תת-קרקעי - נמצאים סביב קווינסלנד. בקרב הסגל ובוגריה 2 חתני פרס נובל ו-117 מקבלי מלגת רודס.
באוניברסיטה שש חטיבות אקדמיות עיקריות: עסקים, כלכלה ומשפטים, הנדסה, אדריכלות וטכנולוגיית מידע, מדעי הבריאות והתנהגות, מדעי הרוח והחברה, רפואה ומדעים ביו-רפואיים, ומדע. מתקני המחקר של האוניברסיטה כוללים את המכון לביולוגיה מולקולרית (אנ'), מכון המוח של קווינסלנד (אנ') והמכון האוסטרלי להנדסת ביוטכנולוגיה וננוטכנולוגיה (אנ').
לאוניברסיטה תוכנית אסטרטגית לתקופה של ארבע שנים 2022–2025.
קשרים בין-לאומיים

אוניברסיטת קווינסלנד נחשבת אחת המובילות בעולם בתחומי המחקר וההוראה והיא מבין מייסדיה של "קבוצת השמונה", גוף המאגד את שמונה האוניברסיטאות הטובות באוסטרליה, שמטרתו קידום ההשכלה האקדמית ביבשת והיא שותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
האוניברסיטה חברה ברשת אוניברסיטאס 21, חברה בארגון EdX, בהתאגדות אוניברסיטאות האוקיינוס השקט, בארגון אוניברסיטאות אוסטרליה (אנ'), באיגוד מוסדות דרום מזרח אסיה להשכלה גבוהה (אנ') שהוא ארגון ללא כוונת רווח שנוסד בשנת 1956 בבנגקוק, ברשת אוניברסיטאות אוסטרליה אפריקה (באנגלית: Australia Africa Universities Network, בראשי תיבות: AAUN) המחברת בין חוקרים אנשי אקדמיה וסטודנטים משתי היבשות כדי להתמודד עם אתגרים משותפים וחברה בשותפות המשולבת מהאקדמיה והתעשייה, הנקרא UIDP (ראשי תיבות מאנגלית: University Industry Demonstration Partnership). הארגון הוא עמותה המורכבת מחברות מובילות חדשנות ואוניברסיטאות מחקר מוערכות מכל העולם הפועלים יחדיו להגדלת היתרונות משיתופי פעולה בין שני המגזרים. האוניברסיטה שייכת לקבוצה הלא רשמית בעלת הכינוי "אוניברסיטאות אבן החול".
קמפוסים

קמפוס סנט לוסיה
קמפוס גאטון
קמפוס הרסטון
מיקומים אחרים